Otto Brandenburg

**Otto Herman Max Brandenburg** (født 4. september 1934, død 1. mars 2007) var en dansk musiker, sanger og skuespiller.

## Liv og virke
### Bakgrunn
Brandenburg var født i Hejnsvig sydvest for Billund i landsdelen Sydjylland, men vokste opp på P.D. Løvs Allé på Ydre Nørrebro i København. Han kom etter skolegangen blant annet på Stevnsgades skole i lære som maskinarbeider på den nærliggende fabrikken Vølund. I fritiden spilte han i Ib Glindemanns Big Band. Dessuten ble han i 1953 københavnsmester i boksing.

### Skuespiller
Han debuterte i 1955 i ensemblet Four Jacks, men ble hurtig solist og utropt til dansk rock- og twist-konge. Siden utvidet han sitt repertoar til visesang og jazz og ble dessuten en flittig benyttet skuespiller. Han har utgitt plater for EMI i Sverige og Tyskland. I 1960 deltok han i Dansk Melodi Grand Prix med sangen *[[To lys på et bord]]*, og i 1962 deltok han i Melodifestivalen. I 1969 gikk han nye, musikalske veier med sin egen tekst til en amerikansk melodi i julesangen «Søren Banjomus», som han selv sang til tidløs suksess.

I 1970-årene dannet han ofte par på scenen med Vivi Bak, og i 1980-årene tok han seg blant annet av Halfdan Rasmussen- og Evert Taube-repertoaret. Det ble til mange plater, engasjementer i diverse show og TV-opptredener i de årene, men i de senere år holdt Otto Brandenburg en lavere profil. 

For sine roller i filmene *[[Hør, var der ikke en som lo?]]* og *[[Gummi-Tarzan (film)|Gummi Tarzan]]* mottok Otto Brandenburg en Bodil. Han medvirket også i Lars von Triers film  Riget I og Riget II. 

Otto Brandenburg var også kjent under kjælenavnet «baggårdspumaen».

I de siste årene av sitt liv levde Brandenburg en tilbaketrukket tilværelse med kjæresten gjennom mange år, TV-produsenten Hanne Mynster, i et rekkehus i Kongens Lyngby. Hanne, huset, staudebedet og fornøyelsen ved barn og barnebarn var det som betød aller mest for ham.

I 1996 medvirket Otto Brandenburg i Disneys Pixar animationsfilm Toy Story med sangen «You've Got a Friend In Me» (Dansk: Du har en ven i mig) originalt skrevet og også sunget i den amerikanske utgaven av filmen av Randy Newman. 

Brandenburgs siste arbeidsoppgave var som hannbjørnens stemme i tegnefilmen *Drengen der ville gøre det umulige* fra 2002.

Den 14. november 2006 ble den uoffisielle biografien *Otto Brandenburg – spor af en baggårdspuma* utgitt på GAFFA forlag, og samme år utga EMI en 4-dobbelt-cd med innspilninger fra de første pop-årene i karrieren.

Brandenburg døde 1. mars 2007 etter et sykdomsforløp, 72 år gammel.

## Film
* *[[Styrmand Karlsen]]* (1958)
* *[[Sømand i knibe]]* (1960)
* *[[Mine tossede drenge]]* (1961)
* *[[Prinsesse for en dag]]* (1962)
* *[[Don Olsen kommer til byen]]* (1964)
* *[[Den gale dansker]]* (1969)
* *[[Guld til præriens skrappe drenge]]* (1971)
* *[[Bennys badekar]]* (1971)
* *[[Tandlæge på sengekanten]]* (1971)
* *[[Revolutionen i vandkanten]]* (1971)
* *[[Med kærlig hilsen]]* (1971)
* *[[Mor, jeg har patienter]]* (1972)
* *[[Man sku' være noget ved musikken]]* (1972)
* *[[Lenin, din gavtyv]]* (1972)
* *[[Mig og Mafiaen]]* (1973)
* *[[I Tyrens tegn]]* (1974)
* *[[Prins Piwi]]* (1974)
* *[[Bejleren - en jysk røverhistorie]]* (1975)
* *[[Familien Gyldenkål]]* (1975)
* *[[Piger i trøjen]]* (1975)
* *[[Blind makker]]* (1976)
* *[[Spøgelsestoget]]* (1976)
* *[[Sømænd på sengekanten]]* (1976)
* *[[Hopla på sengekanten]]* (1976)
* *[[Strømer]]* (1976)
* *[[Julefrokosten (1976)|Julefrokosten]]* (1976)
* *[[Hærværk (film)|Hærværk]]* (1977)
* *[[Familien Gyldenkål vinder valget]]* (1977)
* *[[Pas på ryggen, professor]]* (1977)
* *[[Hør, var der ikke en som lo?]]* (1978)
* *[[Mig og Charly]]* (1978)
* *[[Trællene]]* (1978)
* *[[Trællenes oprør]]* (1979)
* *[[Krigernes børn]]* (1979)
* *[[Næste stop - Paradis]]* (1980)
* *[[Langturschauffør]]* (1981)
* *[[Har du set Alice?]]* (1981)
* *[[Gummi-Tarzan (film)|Gummi Tarzan]]* (1981)
* *[[Thorvald og Linda]]* (1982)
* *[[Kidnapning (film)|Kidnapning]]* (1982)
* *[[Tre engle og fem løver (film)|Tre engle og fem løver]]* (1982)
* *[[Ballerup Boulevard (film)|Ballerup Boulevard]]* (1986)
* *[[Skyggen af Emma]]* (1988)
* *[[Kærlighed uden stop]]* (1989)
* *[[Skibet i Skilteskoven]]* (1992)
* *[[Jul i Juleland]]* (1993)
* *[[Sort høst]]* (1993)
* *[[Riget|Riget I]]* (1994)
* *[[Riget II]]* (1997)
* *[[Forbudt for børn]]* (1998)
* *[[Dykkerne]]* (2000)
* *[[Prop og Berta]]* (2000)
* *[[Max (film)|Max]]* (2000)
## Kulturkanonen
Sangen «To lys på et bord» sunget av Brandenburg fra Dansk Melodi Grand Prix 1960 er tatt opp i den danske kulturkanonen under populærmusikk.
## Otto Brandenburg på YouTube
* Otto Brandenburg i «Sømand i knibe» (1960), 6:30
* Otto Brandenburg - Når en Sailor Går i Land, 3:04
* Otto Brandenburg - Alle Sømænd er Glade for Piger, 3:28

## Referanser


## Eksterne lenker
* 
* 
* Profil på bandlist.dk